Sergio Goycochea

Sergio Javier Goycochea (* 17. október 1963) je bývalý argentínsky futbalový brankár. Je známy pre jeho zákroky proti pokutovým kopom.

Goycochea bol náhradníkom za brankára Neryho Pumpida v klube River Plate a tiež za argentínsku reprezentáciu. Dostal príležitosť na Majstrovstvách sveta 1990, kedy sa Pumpido zranil v zápase Argentíny proti ZSSR.
Goycochea sa tak stal prvým brankárom mužstva. V zápase osemfinále proti Juhoslávií vyhrala Argentína na pokutové kopy, podobný úspech dosiahol aj proti Taliansku v semifinále, keď chytil pokutové kopy Donadonimu a Serenovi. Bol tiež blízko k chyteniu víťazného pokutového kopu vo finále proti Nemecku, v ktorom Argentína prehrala 0 – 1. Po turnaji bol zvolený ako najlepší brankár šampionátu, vo výbere hviezd.

El Goyco tiež hral pár mesiacov v roku 1991 za bretónsky klub  Stade Brestois 29. Klub hrával v druhej najvyššej francúzskej súťaži a vo svojom kádri mal hráčom ako David Ginola, Corentin Martins a Stéphane Guivarc'h. Po tom, ako tím dosiahol bankrot a stratil svoj profesionálny status v novembri 1991 Goycoechea opustil klub.

Úspechy 
Copa America: 1991, 1993
Liga Argentina: 1986 
Copa Libertadores: 1986 
Interkontinentálny pohár: 1986
Interamerický pohár: 1987
Liga Paraguaya: 1993

Zdroj 

Narodenia v 1963
Argentínski futbalisti
Hráči Majstrovstiev sveta vo futbale 1990
Hráči Majstrovstiev sveta vo futbale 1994
Hráči Newell’s Old Boys
Hráči Racing Club
Hráči Stade Brestois
Hráči River Plate
Hráči Millonarios
Hráči Sport Club Internacional
Hráči Club Atlético Vélez Sarsfield